**FERTŐTLENÍTÉS, KÁRTEVŐIRTÁS**

Az adminisztratív és szolgáltatást támogató tevékenységek között találhatjuk a fertőtlenítést és kártevőirtást.

Az alábbi tevékenységek tartoznak ide:

* a lakások és egyéb épületek fertőtlenítése
* a közlekedési eszközöket, mint például busz, vonat, hajó, repülő fertőtlenítése
* a rovarok, rágcsálók valamint egyéb kártékony állatok kiirtása
* a füstölés, valamint a kártevő figyelő szolgálat

*Nem tartozik ide:*

* a mezőgazdasági kártevők irtása (ideértve a mezei nyulakat is)
* a mezőgazdasági épület, ketrec (baromfi ól, disznóól stb.) takarítása
* a faanyag impregnálása
* az épületek azbeszt-, ólom- stb. szennyeződés-mentesítése

Az ilyen jellegű tevékenység során több féle és az emberi egészségre különböző módokon ártalmas vegyi anyagot, készítményt és keveréket használnak fel. Ezek kihelyezése és a légtérbe, talajba, üregekbe juttatása során fenn áll az egyes anyagokkal történő közvetlen kontaktálódás lehetősége. Ennek okán az ilyen jellegű tevékenységek folytatása ún. gázmesteri, kártevőirtói vagy más szakvégzettséghez kötött. A kártevőirtási tevékenységhez szükséges egyes anyagok beszerezhetősége is engedélyhez kötött, azok veszélyessége okán.

A tevékenység végzése során, mivel az nem egy zárt munkahelyen, hanem változó helyszíneken és feltételek mellett történik, ezért az egyéni védőfelszerelések megléte és rendeltetésüknek megfelelő viselése, elengedhetetlen. Elengedhetetlen továbbá, hogy a munkavégzés céljából szükséges dokumentumok és dokumentációk is rendelkezésre álljanak és elkészítésre kerüljenek.

*Ilyenek lehetnek:*

* a felhasznált anyagok biztonsági adatlapjai
* a kihelyezett rágcsálóirtó szer állomások és rovarcsapdák feltalálási helyét tartalmazó térkép elkészítése
* Jegyzőkönyv az elvégzett kártevőmentesítésről, a kihelyezett csapdákról és irtóállomásokról, a munkafolyamatról és a mentesítést, kihelyezést végző adatairól, illetőleg a következő szükséges ellenőrzés időpontjáról.

*Az irtási tevékenység végzéses során az alábbi védőfelszerelések viselése lehet szükséges:*

* Légzésvédő teljes- vagy félálarc, alkalmas szűrőbetéttel
* Teljes testet védő vegyvédelmi ruházat
* Teljes testet védő egyszerhasználatos overál
* Vegyszerálló kesztyű (több féle kivitelben is)
* Csúszásgátló réteggel ellátott cipővédő
* Teljesen zárt a fröccsenő vegyszereknek ellenálló védőszemüveg
* Sapka vagy hajháló